Diari Oficial de la Generalitat Valenciana


Sumari del DOGV 6554, del 29-06-2011 (2011/7491)

RESOLUCIÓ de 6 de juny de 2011, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Terratest Cimentaciones, SL.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6554

Data del DOGV
:   29-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/7491


Data del document
:   06-06-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 6 de juny de 2011, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Terratest Cimentaciones, SL. [2011/7491]  
Vista la sol·licitud d'inscripció en el Registre d'Entitats Col·laboradores en Matèria de Qualitat Ambiental, presentada per l'entitat Terratest Cimentaciones, SL, amb CIF V11177799 i domicili social al carrer de Montalbán, núm. 3, 28721 Madrid, s'emet aquesta resolució de conformitat amb els següents   
  
Antecedents de fet  
1. L'entitat Terratest Cimentaciones, SL sol·licita, en data 25 de febrer de 2011, la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana per a les seccions següents:  
Secció 5: sòls contaminats. Nivell 1.  
2. Amb data 25 de febrer de 2011, l'esmentada empresa aporta la documentació acreditativa de l'entitat nacional d'acreditació (Enac), com a entitat d'inspecció, d'acord amb els requisits exigibles a les entitats col·laboradores per a la inscripció en el Registre.   
3. Al mateix temps, Javier Moreno Sánchez, en qualitat de director apoderat de l'empresa Terratest Cimentaciones, SL i representant legal de Terratest Medioambiente, SL, amb CIF V30205392, inscrita en el Registre d'Entitats Col·laboradores en Matèria de Qualitat Ambiental de la Comunitat Valenciana, per Resolució del director general de Qualitat Ambiental de data 27 de febrer de 2009, amb el número 53/ECMCA, sol·licita la baixa d'aquesta última en el Registre d'Entitats Col·laboradores en Matèria de Qualitat Ambiental de la Comunitat Valenciana, per cessament de la seua activitat.  
  
Fonaments de dret  
1. L'Estatut d'Autonomia de la Comunitat Valenciana, aprovat mitjançant la Llei Orgànica 5/1982, d'1 de juliol, i la posterior reforma aprovada per la Llei Orgànica 1/2006, de 10 d'abril, atorga a la Generalitat Valenciana, en l'article 50.6, les competències de desplegament legislatiu i execució de la legislació bàsica de l'estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.1.3 de l'esmentat Estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
2. En l'àmbit de la Comunitat Valenciana, mitjançant Decret 12/2009, de 27 d'agost, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 26 del Decret 92/2007, de 6 de juliol, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional d'aquesta conselleria i, de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes les funcions de tramitació de qualsevol procediment d'interés que li encomane la Direcció General.  
  
3. El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, indica en l'article 7 el procediment de tramitació i resolució de les sol·licituds d'inscripció en l'esmentat Registre.  
4. La Llei 17/2009, de 23 de novembre, sobre el lliure accés a les activitats de serveis i el seu exercici, estableix de manera particular, en relació amb la llibertat d'establiment, que el prestador de serveis pot establir-se lliurement en territori espanyol per a exercir una activitat de serveis.  
Per tot el que antecedeix, fent ús de les meues atribucions, a proposta de l'Àrea del Centre de Tecnologies Netes, resolc:  
Primer  
Estimar la sol·licitud i, en conseqüència, inscriure en el Registre d'Entitats Col·laboradores en Matèria de Qualitat Ambiental l'entitat Terratest Cimentaciones, SL, amb CIF Q55633980 i amb domicili social al carrer de Montalbán, núm. 3, 28437 Madrid, amb el següent número d'inscripció en l'esmentat Registre:  
Número d'inscripció 91/ECMCA.  
Al mateix temps, donar de baixa en el Registre d'Entitats Col·laboradores en Matèria de Qualitat Ambiental de la Comunitat Valenciana l'entitat col·laboradora Terratest Medioambiente, SL, amb CIF X61745399, inscrita en el Registre d'Entitats Col·laboradores en Matèria de Qualitat Ambiental de la Comunitat Valenciana amb el número 53/ECMCA. Per tant, queda sense efecte la Resolució de director general de Qualitat Ambiental de data 27 de febrer de 2009, per cessament de la seua activitat.  
  
Segon  
L'entitat Terratest Cimentaciones, SL queda inscrita en els següents camps d'actuació, d'acord amb l'abast de l'acreditació presentada, que figuren en la taula següent:  
Camps d'actuació  
Secció 5  
Sòls contaminats  
Nivell 1: entitat d'inspecció  
Acreditació Enac núm. 130/EI234  
Ambiental  
Sòls potencialment contaminats i aigües subterrànies associades  
  
Tercer  
La inscripció en el Registre únicament habilitarà Terratest Cimentaciones, SL en les condicions i el temps establits en els annexos tècnics de les acreditacions o autoritzacions que han servit de base per a la inscripció.  
Aquesta inscripció es mantindrà mentre continue vigent la corresponent autorització o acreditació de solvència tècnica que en va possibilitar la inscripció de l'entitat. A aquest efecte, Terratest Cimentaciones, SL ha de presentar a la Direcció General per al Canvi Climàtic, cada cinc anys, l'autorització o acreditació en vigor de la solvència tècnica atorgada per òrgan competent.   
  
Quart  
Així mateix, a l'efecte de mantenir actualitzades les dades del registre, Terratest Cimentaciones, SL està obligada a comunicar a la Direcció General per al Canvi Climàtic qualsevol variació o modificació que es produïsca en les autoritzacions o acreditacions que van motivar aquesta inscripció, com també qualsevol altra variació o modificació que es produïsca en les dades inscrites, d'acord amb el que estableix l'article 12 del Decret 229/2004.   
  
Cinqué  
Són causes de cancel·lació de la inscripció en el Registre les establides en l'article 13 del Decret 229/2004.  
  
Sisé  
En tot el que no indica aquesta resolució cal ajustar-se al que estableix el Decret 229/2004.  
  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Paterna, 6 de juny de 2011.- El director general per al Canvi Climàtic: Jorge Lamparero Lázaro.